Briekwabaars - Wikipedia
Die Briekwabaars (Epinephelus lanceolatus) is 'n vis wat voorkom in die Indiese-Pasifiese area, die Rooisee en aan die ooskus van Afrika van Oman tot by Algoabaai. In Engels staan die vis as die Brindle bass bekend.
'n Briekwabaars tussen Goue koningvisse
Die jong visse is geel van kleur met onreëlmatige swart strepe oor die lyf. Die vis se kop en lyf is bruin met dowwe vlekke op terwyl daar swart kolletjies op die vinne is. Die vis word 2.7 m lank en weeg dan tot 400 kg.
Die jong vissies leef in riviermondings en hawe-areas en die volwassenes in grotte in koraalriwwe en by wrakke in water van tot 100 m diep. Die visse vreet vis, skaaldiere, klein krewe, jong seeskilpadjies en klein haaitjies. Hulle word deur die IUBN geklassifiseer as 'n kwesbare spesie en skubaduikers mag hulle nie skiet nie.
Ontsluit van "https://af.wikipedia.org/w/index.php?title=Briekwabaars&oldid=2191865"
Last edited on 26 Mei 2020, at 08:53
Die bladsy is laas op 26 Mei 2020 om 08:53 bygewerk.